open-index/open-wikipedia-markdown huggingface dataset:
Zalaerdőd

**Zalaerdőd** [zalaerdOd] estas malgranda vilaĝo kaj municipo en Hungario, en regiono Meza Transdanubio, en departemento Veszprém, en Distrikto Sümeg.

## Bazaj informoj 
* Areo: 18&nbsp;km²
* Loĝantaro: 310
* Poŝtkodo: 8344
* Telefonprefikso: 87

## Geografio 
Zalaerdőd situas sur ebenaĵo, laŭ traira flankovojo. Sümeg troviĝas 17, Celldömölk 27, Veszprém (urbo) 70, Budapeŝto 178 kilometrojn http://www.tavolsag.hu/index.asp?go=tavolsag&i1=29993&i2=9566 .

## Historio 
La unua mencio devenis el 1531 laŭ tiama nomo *Nyavalyád* [njavajAd]. La kampoj longe apartenis al la eklezio. La turkoj faris senhoma la vilaĝon, kiu rehomiĝis en 1702. En 1899 la vilaĝo ricevis pli decan artefaritan nomon. Vilaĝservo estas migra poŝto.

## Vidindaĵoj 
* romkatolika malfrubaroka preĝejo de 1790

## Ĝemelkomunumo 
*  Sokolce, Slovakio

Kategorio:Vilaĝoj de Hungario
Kategorio:Vilaĝoj en departemento Veszprém
Zalagyömörő

**Zalagyömörő** [zaladjomorO] estas malgranda vilaĝo en Hungario, en regiono Meza Transdanubio, en departemento Veszprém, en Distrikto Sümeg.
eta|maldekstre|Blazono de Zalagyömörő
eta|

## Bazaj informoj 
* Areo: 11&nbsp;km²
* Loĝantaro: 490
* Poŝtkodo: 8349
* Telefonprefikso: 87

## Geografio 
Zalagyömörő situas sur ebenaĵo, laŭ ĉefvojo Sopron-Balatono, laŭ fervojo Sümeg-Celldömölk.

## Historio 
La unua mencio devenis el 1423 en formo *Vggyemerew*. Dum la historio loĝis tie nobeloj, ankaŭ dum la turka erao. Paroĥo konstruiĝis en 1788. Kolĥozo pri Paco formiĝis en 1949. La vilaĝo havas kurenton ekde 1947, ekde 1987 akvodukton, ekde 1997 tergason. En 1959 kulturdomo, en 1962 kuracejo konstruiĝis. En Zalagyömörő migra poŝto servas.

## Vidindaĵoj 
* romkatolika preĝejo de 1788

## Famuloj 
En Zalagyömörő naskiĝis futbalisto Károly Fatér (pli precize en ekstra parto nomata Nyírlak).

## Ĝemelkomunumoj 
*  Brestovec, Slovakio
*  Deményháza, Rumanio

Kategorio:Vilaĝoj de Hungario
Kategorio:Vilaĝoj en departemento Veszprém
Szárazd

**Szárazd** [sArazd] estas malgranda vilaĝo en Hungario, en regiono Suda Transdanubio, en departemento Tolna, en Distrikto Tamási.
300ra|eta|dekstra|Szárazd el la supro

## Bazaj informoj 
* Areo: 8&nbsp;km²
* koordinatoj de Tutmonda loktrova sistemo: 46.5734/18.4245
* Loĝantaro: 280
* Poŝtkodo: 7063
* Telefonprefikso: 74

## Situo 
Szárazd situas sur mildaj deklivoj, fine de sakovojo, laŭ fervojo Budapeŝto-Pécs. Tamási troviĝas 16, Simontornya 27&nbsp;km-ojn for.

## Historio 
Laŭ la arkeologiaj trovaĵoj komence keltoj vivis en tiu loko. La unua mencio okazis en 1228 en formo "Egenszáraz". Dum la turkoj Szárazd senhomiĝis, en 1737 germanoj refondis la vilaĝon. Post la 2-a mondmilito la germaneco estis deportita al Germanio. El Pribeta alvenis deportitaj hungaroj.

Vilaĝservoj estas aŭtonomio de germanoj, migra poŝto, kulturdomo kun biblioteko, sportejo.

## Vidindaĵoj 
* baroka kaj klasikisma luterana preĝejo de 1788, en 2000 renoviĝis
* fiŝkaptista lago

## Ĝemelkomunumo 
*  Pribeta, Slovakio

## Fontoj 
* hompaĝo hungare

Kategorio:Vilaĝoj de Hungario
Ruĝventra akvalciono

La **Ruĝventra akvalciono** (*Megaceryle torquata*) estas granda, videblega kaj bruema birdo el subfamilio akvalcionoj de familio alcededoj, alivorte alcionoj. Tiu ĉi familio enhavas ankaŭ la , la kukabaraojn, kaj multajn aliajn konatajn kaj ĥarizmajn birdojn.

Ĝi apartenas al genro *Megaceryle*, kiu estis iam parto de *Ceryle* kune kun la Blanknigra alciono. Molekulfilogenetikaj esploroj tamen pruvis, ke la tiu ĉi lasta estas genetike pli proksima al la amerikaj verdaj alcionoj.

## Aspekto 
eta|240 px|maldekstre|Ino (live) kaj masklo (dekstre)

Ĝi estas 38–42&nbsp;cm longa kaj 305 ĝis 341 g peza, kun tre **blua aŭ blugriza** plumaro kun blankaj markoj, levebla kresto kaj **larĝa blanka kolumo**, kiel ties parenco la Kolumalciono. Diference, la plej karaktera eco estas la entute **ruĝeca ventro**, kio kovras ankaŭ la tutan bruston de la masklo. Inoj estas pli koloraj ol maskloj, havantaj blugrizan brustozonon, kaj mallarĝan blankan strion separantaj la bruston el la ventro.

## Subspecioj 
Estas tri subspecioj de tiu ĉi specio, la jenaj:
* Megaceryle torquata (Linnaeus) 1766
** *Megaceryle torquata stellata* (Franz Julius Ferdinand Meyen) 1834
** *Megaceryle torquata stictipennis* (George Newbold Lawrence) 1885
** *Megaceryle torquata torquata* (Linnaeus) 1766

## Kutimaro 
Tiuj birdoj nestumas en horizontala tunelo (ĝis 2 m longa) farita en riverbordo aŭ sablejo. La ino demetas 3 al 6 ovojn. Ambaŭ gepatroj elfosas la tunelon, kovas la ovojn kaj manĝigas la idaron.

Ĝi estas ofte vidata ripoze elstare sur arboj, fostoj aŭ aliaj taŭgaj ripozejoj el kie gvati antaŭ saltoemrĝi sur eventuala fiŝa predo. Ili manĝas ankaŭ etajn krustulojn, ranojn, akvajn insektojn, etajn mamulojn, lacertojn kaj berojn.

Ties voĉo estas laŭta, akra sonorigilo ĉu dumfluge ĉu ripoze.

## Habitato kaj disvastiĝo 
Tiu specio troviĝas komune ĉe la valo de rivero Rio Grande del Norte en pli suda Teksaso en Usono tra Centrameriko ĝis Fuegio en Sudameriko, escepte la regiono de Andoj.

La reprodukta habitato estas areoj ĉe grandaj zonoj de akvo, kutime en densaj arbaraj areoj, kie la specio povas trovi ripozejon por gvati. Ĝi estas ĉefe loĝanta specio, restante en teritorio la tutan jaron.

## Referencoj 
*  Ne minacata

## Eksteraj ligiloj 
* Poŝtmarkoj el Antigvo, Dominiko, Neviso, Nikaragvo, Surinamo
* Filmoj de Ruĝventra akvalciono ĉe Interreta Birdokolekto
* Fotaro de Ruĝventra akvalciono  VIREO *Photo-High Res 
* Megaceryle torquata en la hispana 
* En la franca

Kategorio:Alcededoj
Kategorio:Birdoj de Ameriko
Subkolonelo

[eta|190ra|[Insigno de la rango de subkolonelo en la svisa armeo.]]
**Subkolonelo** estas oficira rango en ter- aŭ aer-armeo, kiu rangas inter majoro kaj kolonelo.

Kategorio:Soldataj rangoj
Vanĝioj

La **vanĝioj** estas etno kun aparta lingvo, kiu loĝas en la distrikto Makete, en la montaro Kipengere en la regiono Iringa en suda Tanzanio. En 2003 la vanĝioj estis taksitaj 28.000 homojhttp://www.ethnologue.com/show_language.asp?code=wbi.

Vanĝioj
Vanĝioj
Béla Jánky

**JÁNKY Béla** (ja:nki) estas rumanuja hungara poeto, redaktoro, tradukisto. Li naskiĝis en Odorheiu Secuiesc la 1-an de majo 1931 kaj mortis en Budapeŝto la 26-an de oktobro 2009.

## Biografio 
La mezlernejon Béla Jánky komencis en Alba Iulia en *Gimnazio Mailath* kaj finis en Kluĵo en *Liceo Ady–Şincai* (1950). Li akiris diplomon de hungaraj lingvo kaj literaturo en Bolyai Tudományegyetem (= Universitato Cluj-Napoca, 1954). Lia unua verko aperis en 1950 en Utunk. Ekde 1952 li estis kultura rubrikgvidanto de Igazság, ekde 1957 de Dolgozó Nő, ekde 1974 de Napsugár. Li publikis ankaŭ en Igaz Szó, Művelődés, Jóbarát, Ifjúmunkás, Előre.

## Volumoj 
* *Leánykérő* (poemoj, 1956);
* *Ezüst ember tánca* (poemoj, 1969);
* *Fecskelánc* (porinfanaj poemoj, kun desegnaĵoj de István Árkossy, 1981);
* *Fiúban, földben* (poemoj, 1982);
* *Szerencsefű, poemoj, Bp.-Bk., 1987;
* *Napkosár*, porinfanaj poemoj, versdirindaĵoj, Bk.,1990;
* *Sárkánymosoly*, poemoj, Kvár, 1995.
* *Pillanatok színe* (82 haiku 2002),
* *Pillanatok színe* (dua plilarĝita eldono, 201 haiku 2005),
* *Szeretnék csergőóra lenni'' (porinfanaj poemoj, kun desegnaĵoj de pli juna László Feszt, 2009)

## Tradukaĵoj 
* D. Zamfirescu: Falusi életképek – Tănase Scatiu, két kisr., előszó, Bk., 1965;
* I. Barbu legszebb versei, elekt., Bk., 1971;
* D. Zamfirescu: Falusi életképek, Bk., 1989.

## Eksteraqj ligiloj 
* Poemoj

## Fonto 
* Erdélyi Magyar Írók Ligája 

[

Janky, B
1770-aj jaroj

eta|1770s montage

## Eventoj 
* en 1770 brita kapitano ŝipestro James Cook vizitis Aŭstralion
* en 1770 Bostona masakro ekbruligis la Usonan Revolucion. Fine oni proklamis sendependecon de Usono en 1776 kaj naskiĝis Usono.
* Bavara hered-vica milito inter 1778-1779.

## Regantoj 
* reĝino Maria Teresia en Aŭstrio, Hungario, Ĉeĥio, Kroatio
* Kristiano la 7-a en Danio kaj Norvegio
* Georgo la 3-a en Granda Britanio
* Katarino la 2-a (Rusio)
* Karlo la 3-a Hispanio
* Ludoviko la 15-a ĝis 1774 kaj Ludoviko la 16-a ekde Francio

## Papoj 
* Klemento la 14-a iĝis papo inter 1769-1774
* Pio la 6-a ekde 1775

## Naskiĝoj 
* en 1770: Hegelo, germana filozofo
* en 1770: Ludwig van Beethoven, germana komponisto

## Mortoj 
* en 1778: Jean-Jacques Rousseau, svisa filozofo (n. 1712)
* en 1778: Linnaeus, sveda kuracisto kaj botanikisto (n. 1707)
* en 1778: Voltaire, franca verkisto kaj filozofo (n. 1694)
* en 1779 brita kapitano ŝipestro James Cook
Vareoj

La **vareoj** estis etno kun aparta lingvo en Tanzanio. Oni supozas, ke ili estingiĝis. Ĉirkaŭ 1900 ili estis ankoraŭ vivantaj sur insulo en la orienta parto de Viktoria-lago. Laŭ Maho & Sands (2002) la varea lingvo estingiĝis, kion mencias Sommer (1992: 397). Nek estas konate, ĉu ankoraŭ hodiaŭ estas homoj en tiu areo kiuj nomas sin mem vareoj (*Were*], nek kiun lingvon ili parolus.

## Fontoj 
*Maho, Jouni & Bonny Sands. 2002. *The languages of Tanzania: a bibliography*. (Orientalia et africana gothoburgensia, no 17.) Göteborg: Acta Universitatis Gothoburgensis. Pp ix, 428. ISBN 91-7346-454-6
*Sommer, Gabriele. 1992. "A survey on language death in Africa". In: *Language death: factual and theoretical explorations with special reference to East Africa* (Contributions to the sociology of language, vol 64), pp 301-417. Edited by Matthias Brenzinger. Berlin & New York: Mouton de Gruyter.

Vareoj
Vareoj
Kategorio:Etnologio
Aerbazo McChord

eta|maldekstra|150px|Satelita panoramo
La **aerbazo McChord** (angle ***McChord Air Force Base***) estas aerbazo de la United States Air Force (aerarmeo de Usono). Ĝi troviĝas sur la teritorio de la kantono Pierce, en la ŝtato Vaŝingtonio, iom sude de Seattle.

Ĝi estas la sidejo de la Western Air Defense Sector kaj cetere gastigas la eskadronojn : 62nd Airlift Wing kaj 446th Airlift Wing.

Ekde la 1-a de februaro, 2010, aerbazo McChord kunfandiĝis kun la armea Fuorto Lewis por konsistigi Komunan Bazon Lewis-McChord.

McChord
István Árkossy

**ÁRKOSSY István** (a:rkosi) rumanuja hungara/hungara grafikisto, monotipisto, pentristo. Li estis naskita en Koloĵvaro la 13-a de marto 1943. Ekde 1987 li vivis en Budapeŝto. Li estas la edzo de aktorino IIona Toszó kaj la patro de ekonomikisto, fotisto Zsolt Árkossy.

## Biografio 
István Árkossy finis siajn studojn en sia naskiĝurbo en Belarta Altlernejo Ion Andreescu (1966), kie lia majstro estis László Feszt. Li estis belartredaktoro inter 1966-86 de Utunk. Li faris ilustraciojn, projektis kovrilpaĝojn (Giovanni Boccaccio, Jules Verne, Jack London, Heinrich Böll, Sándor Petőfi, János Arany, Lajos Áprily, Elek Benedek, György Beke, Zsigmond Palocsay, Géza Páskándi). Ekde 1982 li ankaŭ pentris.

## Libro 
* Árkossy István – Bágyoni Szabó István: *Világ árnya, világ fénye*. Beszélgetőkönyv (Konversacilibro). (Kriterion Könyvkiadó, 2009, Kolozsvár)

## Fonto 
* Artportalo.hu 
* Persona retejo 

## Eksteraj ligiloj 
* Portretfilmo
* [La pentristo kaj sia filo, la fotisto Zsolt Árkossy(https://eo.wikipedia.org/wiki/Zsolt_%C3%81rkossy)]

Kategorio:Rumanujaj hungaraj pentristoj kaj grafikistoj
Kategorio:Hungaraj pentristoj
Kategorio:Hungaraj monotipistoj
László Feszt (filo)

**FESZT László** (fest), pli juna,  estas rumanuja hungara grafikisto naskita en Kluĵo la 20-an de novembro 1957. Li estas filo de grafikisto László Feszt.

## Biografio
Inter 1977-82 László Feszt studis en *Belarta Altlernejo Ion Andreescu*. Inter 1983-89 li estis scenejdekoraciisto de Kolozsvári Állami Magyar Színház. En 1990 li translokiĝis Hungarujon.

## Premioj
*1992: Dürer az Ex Librisen, 3-a premio, Gyula.

## Individuaj ekspozicioj
*1991 • Szombathelyi Képtár, Szombathely.

## Elektitaj grupaj ekspozicioj
*1973 • Tarnow
*1981 • Milano
*1984 • Malbork
*1989 • Parizo
*1991 • XVI. Országos Grafikai Biennálé, Miskolc.

## Kreaĵoj en publikaj kolektoj
*M. Civico Cras, Spilimbergo (IT) • Szombathelyi Képtár, Szombathely.

## Bibliografio
*GÁLIG Z.: ~ grafikái (kat. előszó, 1991, Szombathely)
*LENGYEL J.: Plusz mínusz végtelen, Utunk, 1988/2.
*ARATÓ A.: ~ könyvjegye, Kisgrafika, 1991/3.
*L. VAN DEN BRIELE: ~. Graphia 112, Mechelen, 1991.

## Fonto
*Feszt L. pli juna
Gábor Jodál

**JODÁL Gábor** (joda:l) estis rumanuja hungara komponisto, helpekzercisto naskita en Székelyudvarhely la 12-a de aprilo 1913 kaj mortinta la 6-an de decembro 1989, Kluĵo. Li estis la patro de priteknika verkisto Endre Jodál.

## Biografio 
Gábor Jodál finis la mezlernejon en sia naskiĝurbo en Romikatolika Gimnazio (1930) kaj li finis juron en Kluĵo (1937), pli poste en Budapeŝto li pristudis muzikon en la Muzikarta Altlernejo Ferenc Liszt. Li vivis ekde 1942 en Koloĵvaro kiel helpekzercisto. Ekde 1948 li estis profesoro en Magyar Művészeti Intézet, ekde 1950 en *Muzikkonservatorio Gheorghe Dima*. Li pensiuliĝis en 1977.

## Komponaĵoj ĉefaj 
* *Meseország kapujában*, 1952;
* *Szimfonietta*, 1957;
* *Divertimento*, 1964)
* *Kilenc háromszólamú női kar*
* *Hét dal Áprily Lajos verseire* (1947–49),
* *Öt dal József Attila verseire* (1964).

## Bibliografio 
* Lakatos István: J. G. Utunk 1957/4; uő: J. G. munkássága. Igazság 1964. ápr. 25.
* Viorel Cosma: Muzicieni români. Compozitori şi muzicologi. 1970. 257.
* Csire József: Kórusok. Művelődés 1970/4.
* Rónai István: A versszerető zeneszerző. A Hét 1973/12; uő: Szimfonietta és Orgonaverseny. A Hét 1976/1.
* Zoltán Aladár: Szabad változatok egy mű témájára. A Hét 1973/20; uő: A zene népszolgálat. A Hét 1974/29.
* László Ferenc: Az ECE 01041. számú Electrecord-hanglemez borítékszövege. 1976.

## Fontoj 
* Romániai magyar irodalmi lexikon

Kategorio:Rumanujaj hungaraj komponistoj kaj muzikistoj
Federacia Rezervbanko de San Francisco

eta|La fasado de la malnova Federacia Rezervbanko de San Francisco, ĉe Sansome Street.
La **Federacia Rezervbanko de San Francisco** (angle *Federal Reserve Bank of San Francisco*) estas la federacia banko por la 12-a distrikto de Usono. La 12-a distrikto konsistas el naŭ okcidentaj ŝtatoj (Alasko, Arizono, Kalifornio, Havajo, Idaho, Nevado, Oregono, Utaho, Vaŝingtonio) kaj krome el Usona Samoo kaj Nord-Marianoj. La Federacia Rezervbanko de San Francisco disponas branĉoficejojn en Los-Anĝeleso, Portlando, Sallagurbo kaj Seattle. Ĝi cetere havas moncentron en Fenikso.

La 12-a distrikto, la plej granda de Usono, kovras proksimume 36% el la tuta areo de la lando. La nuna prezidentino, nomumita en 2018, estas Mary C. Daly. La Federacia Rezervbanko de San Francisco havas unu el la plej granda kolekto de usona monbiletoj, kiu estas ekspoziciata en la American Currency Exhibit.

## Eksteraj ligiloj 
* Oficiala retejo

Kategorio:Federacia Rezerva Sistemo
Kategorio:Konstruaĵoj en Usono
László Feszt (patro)

**FESZT V. László** (fest) estas rumanuja hungara grafikisto, universitata profesoro naskita en Kluĵo la 17-an de oktobro 1930 kaj mortinta la 3-an de majo 2013 en Kluĵo. Li estas patro de belartisto László Feszt

## Biografio 
László Feszt V. en 1949-50 li studis en Magyar Művészeti Intézet, inter 1950-54 en la Belarta Altlernejo Ion Andreescu de Kluĵo. Ekde 1954 li estis profesoro de la altlernejo, inter 1976 kaj 1985 ĝia rektoro.

## Premioj 
* 1970: a Romániai Képzőművészek Országos Szövetségének grafikai díja;
* 1972: XIV. Nemzetközi ex libris kiállítás II. díj, Helsingör;
* 1973: Besztercebányai Nemzetközi. Kisgrafikai kiállítás, II. díj;
* 1974: Nemzetközi ex libris verseny II. díj, San Vito al Tagliamento;
* XV. Nemzetközi ex libris kiállítás II. díj, Bled;
* 1975: Nemzetközi Kisgrafikai kiállítás I. díj, Keszthely; 1990:
* Előadóművészetek I. Nemzetközi Olimpiája, aranyérem, Padova.

## Individuaj ekspozicioj 
* 1964, 1978, 1979 • Kolozsvár
* 1968 • Saint Laurent du Pont (FR)
* 1966, 1970 • Bukarest
* 1970 • Magyar Nemzeti Galéria, Budapest (kat)
* 1972 • Grenchen
* 1973 • Este • Frederikshavn
* 1974 • Vicenza • Abano Terme • Aalborg
* 1976 • Prato
* 1991 • Pécs.

## Elektitaj grupaj ekspozicioj 
* 1967 • Nemzetközi Grafikai Biennálé, Ljubljana • Nemzetközi Színes Grafikai Triennále, Grenchen (CH)
* 1968 • Nemzetközi Grafikai Biennálé, Tokio
* 1969 • Joan Miró Rajz Biennálé, Barcelona
* 1970 • Nemzetközi Grafikai Biennálé, Krakovo
* 1971 • Nemzetközi metszetverseny, Biella
* 1972 • XIV. Nemzetközi ex libris kongresszus és kiállítás, Helsingör
* 1973 • VI. Nemzetközi ex libris kiállítás, Malbork (PL)
* 1974 • Nemzetközi ex libris verseny, San Vito al Tagliamento (OL)
* 1974 • XV. Nemzetközi ex libris kongresszus és kiállítás, Bled
* 1975 • Nemzetközi Kisgrafikai kiállítás, Keszthely
* 1977 • Nemzetközi Kisgrafikai kiállítás, Besztercebánya
* 1978 • Nemzetközi Kisgrafikai kiállítás, Łódż (PL)
* 1990 • Előadóművészetek I. Nemzetközi Olimpiája, Padovo
* 1992 • Európa 24, Szombathelyi Képtár, Szombathely
* 1993 • Vieno.

## Verkoj en publikaj kolektoj 
* Janus Pannonius Múzeum, Pécs • Művészeti Múzeum, Kolozsvár • Magyar Nemzeti Galéria, Budapest • Román Nemzeti Múzeum, Bukarest • Szépművészeti Múzeum, Budapest.

## Elektitaj disĉiploj 
* Jakab Ábrahám
* György Aranyossy
* István Árkossy
* Árpád Daradics
* Károly Elekes
* Katalin Hervai
* Géza Sz. Kovács
* István László Mátyás
* László József Molnár
* Géza Nagy (pentristo)
* András Szántó
* Zsuzsa Vetró Bodoni

## Bibliografio 
* MURÁDIN J.: Egy grafikus metamorfózisa, Korunk, 1970/3.
* SOLYMÁR I.: (kat. előszó, 1970, Budapest)
* DITRÓI E.: ~ (monogr.), Bukarest, 1981
* MURÁDIN J.: A nagy varázsló a grafikában, Utunk, 1982/10.
* BANNER Z.: Erdélyi magyar művészet a XX. században, Budapest, 1990.

## Fonto 
* Feszt László grafikus, artportal.hu 
* Biografio 
* Biografio, grafikaĵoj

## Eksteraj ligiloj 
* Intervjuo okaze de la 80-a naskiĝtago 

Kategorio:Rumanujaj hungaraj pentristoj kaj grafikistoj
Koloronuanco

eta|dekstra|350px|Koloronuanca spektro
[eta|200px|Bildo kun la kolornuancoj cikle ŝovataj en [HSL spaco.]]
**Koloronuanco** estas unu el la tri ĉefa atributoj de perceptata koloro, aldone al heleco kaj koloropleneco. Koloronuanco estas ankaŭ unu el la tri dimensioj en iuj kolorospacoj kune kun saturigo, kaj fizika heldenso (ankaŭ sciata kiel heleco aŭ valoro). Koloronuanco estas tiu aspekto de koloro kiu estas priskribata per nomoj tiaj kiel "ruĝa", "flava", kaj tiel plu.

Kutime, koloroj kun la sama koloronuanco estas distingataj per adjektivoj referantaj al ilia heleco aŭ koloropleneco, tiaj kiel "hela blua", "malhela blua". Rimarkindaj esceptoj estas bruna, kiu estas malhela oranĝkolora kaj roza, kiu estas ruĝa kun malpligrandigita koloropleneco.

En pentrada kolora teorio, koloronuanco temas pri *pura* koloro - tiu sen nuancoj kaj alozoj (sen nuanco aŭ ombro), do sen aldonita blanka aŭ nigra pigmento, respektive. Koloronuanco estas ero de la kolorcirklo.

## Komputo de koloronuanco 
En iuj kolorospacoj, ekzemple CIE *L*a*b** (CIELAB) kaj CIE *L*u*v** (CIELUV), koloronuanco povas esti komputita kune kun ankaŭ saturigo (aŭ koloropleneco) per konverto de ortangulaj koordinatoj de senheleca koloro en polusajn koordinatojn. Koloronuanco estas la angula komponanto de la polusa prezento, kaj koloropleneco estas la radiusa komponanto.

Aparte, en CIELAB:

:\tan h_{ab} = \frac{b^*}{a^*}

kaj analoge en CIELUV:

## Specialaj kolornuancoj 
La koloronuancoj de karameloj kaj bieroj estas sufiĉe limigitaj. La koloronuanca indekso de Linner estas uzata por kvantigi la koloronuancon de ĉi tiaj produktoj.

## Koloronuanco en nomoj de farboj 
Produktantoj de pigmentoj uzas la vorton "koloronuanco" ekzemple kiel 'kadmia flava (koloronuanco)' por indiki ke la originala pigmentiga ingredienco, ofte malbona por praktiko, estas anstataŭigita per pli taŭga aŭ pli malmultekosta alternativo, sed la koloronuanco la sama kiel de la originala pigmento. Anstataŭoj estas ofte uzataj por pigmentoj kun kromo, kadmio kaj alizarino.

## Koloronuanco kaj domina ondolongo 
Domina ondolongo (aŭ iam ekvivalenta ondolongo) estas fizika analogo al la percepta atributo koloronuanco. Sur senheleca kolora figuro, rekto estas desegnita de blanka punkto tra koordinatoj de la koncernata koloro, ĝis intersekco kun la spektra situo. La ondolongo je kiu la linio sekcas la spektran situon estas identigita kiel la kolora domina ondolongo se la fonta punkto estas sur la sama flanko de la blanka punkto kiel la spektra situo, kaj kiel la kolora komplementa ondolongo se la fonta punkto estas sur la transa flanko.

## Vidu ankaŭ 
* Koloro
* Kolorospaco
* Heleco (koloro)
* Koloropleneco
* Senheleca koloro
* Spektra situo
* Domina ondolongo
* Komplementa ondolongo
* Kolora sistemo de Munsell
* Ŝovo de Bezold-Brücke
* RVB kolorospaco
* HSB kolorospaco
* HSV kolorospaco
* HSL kolorospaco
* CIE *L*a*b**
* CIE *L*u*v**

## Referencoj 
## Eksteraj ligiloj 
* Redakto de koloronuanco en fotografio

Kategorio:Koloroj
Subgubernioj de Japanio

**Subgubernio** (支庁 [ŝiĉo-]) estas branĉa oficejo sub gubernioj en Japanio. Krome, subgubernio ankaŭ signifas dividitajn lokojn kiujn la branĉoj oficas.

Subgubernio ne havas lokan parlamenton nek estron.

## Laŭ gubernio 
* Gubernio Akita ekzistas ok kuraĝig-oficejoj de regiono (地域振興局 [ĉiiki ŝinkō kjoku])
* Gubernio Ĉiba estis dividita en kvin subguberniojn ĝis 2003, kiam la branĉaj oficejoj estis renomataj al prefektujano-centro(県民センター [kemmin sentā])
* Gubernio Hjogo enhavas 10 prefektujano-oficejojn.
* Hokkajdo estis dividita en dekkvar subguberniojn. Tiu sistemo estis formita en 1897. La subgubernioj ne inkludas urbojn kaj iom urbetojn.
* Gubernio Jamagata dividita en kvar subguberniojn.
* Gubernio Kagoŝima enhavas du subguberniojn kaj kvin kuraĝig-oficejoj de regiono.
* Gubernio Nagasaki enhavas tri lokajn oficejojn(地方局 [ĉihōkjoku]), antaŭe notataj subgubernio ĝis 2004.
* Gubernio Okajama enhavas tri prefektujano-oficejojn.
* Gubernio Okinavo enhavas du subgubernioj.
* Gubernio Osaka enhavas sep subguberniojn.
* Gubernio Ŝimane enhavas unu subgubernion por Okinoŝima.
* Tokio enhavas kvar subguberniojn por insuloj.

*
Nervotransigilo

**Nervotransigilo** (aŭ **neŭrotransmisiilo**) estas nerva peranto, tio estas kemiaĵo uzata por sendi, ricevi kaj ŝanĝi signalojn inter neŭronoj kaj aliaj ĉeloj.

## Tipoj 
Nervotransigiloj povas klasiĝi laŭ ĝiaj komponaĵoj:

### Biogenaj aminoj 
* Acetilkolino
* Katekolamino:
**Noradrenalino
**Adrenalino
**Dopamino
* Serotonino
* Dimetiltriptamino
* Histamino

### Neŭrona peptido 
* Endorfino kaj Enkefalino
* Substanco P
* Somatostatino
* Insulino
* Glukagono

## Piednotoj 
Kategorio:Ĉelbiologio
Kategorio:Nervotransigiloj
Kategorio:Molekula biologio
Jakab Ábrahám

**ÁBRAHÁM Jakab** (a:braha:m) estas rumanuja hungara grafikisto naskita en Lăzăreşti la 2-an de aŭgusto 1952.

## Biografio 
Jakab Ábrahám finis en 1976 la *Belartan Altlernejon Ion Andreescu* en Kluĵo, kie liaj majstroj estis László Feszt, Nica Ioachim, Horvat Bugnariu Ioan, Șerban Constantin.

## Individuaj ekspozicioj 
* 1976 • Korunk Galéria, Kluĵo
* 1979 • Victoria Galéria kaj Brassói Lapok Galéria, Braŝovo
* 1980 • Petőfi Sándor Művelődési Ház, Bukarest
* 1982 • Victoria Galéria, Braŝovo • Céhmúzeum, Târgu Secuiesc
* 1983 • Művészeti Galéria, Miercurea Ciuc
* 1984 • Művészeti Galéria, Sfântu Gheorghe
* 1986 • Sirius Galéria, Sibio
* 1988 • Ifjúsági Ház, Târgu Secuiesc • Brassói Lapok Galéria, Braŝovo • Kis Galéria, Oradea
* 1991 • Művelődési Ház, Törökszentmiklós • Victoria Galéria, Braŝovo
* 1992 • Városi Művelődési Ház, Pécs
* 1993 • Szegfű Galéria, Budapest
* 1995 • Korunk Galéria, Kluĵo.

## Kreaĵoj en publikaj kolektejoj 
* KMG, Dunaszerdahely.

## Fonto 
* Artportalo.hu 

Kategorio:Rumanujaj hungaraj pentristoj kaj grafikistoj
Listo de prezidantoj de Libano

Listo de la prezidantoj de la Respubliko de Libano.

## Antaŭ la sendependeco 
*Charles Debbas : 26-a de majo 1926 - 1-a de januaro 1934 (Ortodoksa Eklezio de Antiokio)
*Privat-Antoine Aubouard : 1-a de januaro 1934 - 30-a de januaro 1934 (*Francano*, Romankatoliko)
*Habib Pacha es-Saad : 30-a de januaro 1934 - 20-a de januaro 1936 (Maronito)
*Émile Eddé : 20-a de januaro 1936 - 4-a de aprilo 1941 (Maronito)
*Pierre-Georges Arlabosse : 4-a de aprilo 1941 - 9-a de aprilo 1941 (Maronito)
*Alfred Naccache : 9-a de aprilo 1941 - 18-a de marto 1943 (Maronito)
*Ayoub Tabet : 18-a de marto 1943 - 22-a de julio 1943 (Protestanto)
*Petro Trad : 22-a de julio 1943 - 21-a de septembro 1943 (Ortodoksa Eklezio de Antiokio)
*Béchara el-Khoury : 21-a de septembro 1943 - 11-a de novembro 1943 (Maronito)
*Émile Eddé : 11-a de novembro 1943 - 22-a de novembro 1943 (Maronito)

## Post la sendependeco (22-a de novembro 1943) 
*Béchara el-Khoury : 22-a de novembro 1943 - 19-a de septembro 1952 (Maronito)
*Camille Chamoun : 23-a de septembro 1952 - 22-a de septembro 1958 (Maronito)
*Fouad Chéhab : 22-a de septembro 1958 - 22-a de septembro 1964 (Maronito)
*Charles Hélou : 22-a de septembro 1964 - 22-a de septembro 1970 (Maronito)
*Soleimane Frangié : 22-a de septembro 1970 - 22-a de septembro 1976 (Maronito)
*Elias Sarkis : 22-a de septembro 1976 - 22-a de septembro 1982 (Maronito)
*Béchir Gemayel : 23-a de aŭgusto 1982 - 14-a de septembro 1982 *Murdita antaŭ sia enpotenciĝo* (Maronito)
*Amine Gemayel : 23-a de septembro 1982 - 22-a de septembro 1988 (Maronito)
*Michel Aoun : 1988 - 1989
*René Moawad : 5-a de oktobro 1989 - 22-a de novembro 1989 *murdita*  (Maronito)
*Elias Hraoui : 24-a de novembro 1989 - 24-a de novembro 1998 (Maronito)
*Émile Lahoud : 24-a de novembro 1998 - 23-a de novembro 2007(Maronito) *Mandato haltita en septembro 2004*
*Michel Sulaiman : 25-a de majo 2008 - 2014 (Maronito)
* Michel Aoun : 2016 - 2022 (Maronito)
* Najib Mikati (provizora): 2022 - 2025 (sunaisto)
* Joseph Aoun : 2025 - nun (Maronito)
Küngös

**Küngös** (kungoŝ) estas malgranda vilaĝeto kaj komunumo en Hungario, en regiono Meza Transdanubio, en Veszprém (departemento), en subregiono de Balatonalmádi.
eta|Blazono de Küngös

## Bazaj informoj 
* Areo: 9&nbsp;km²
* Loĝantaro: 570
* Poŝtkodo: 8162
* Telefonprefikso: 88

## Situo 
Küngös situas laŭ traira flankovojo, laŭ fervojo Veszprém-Lepsény. Berhida 7, Balatonkenese 8, Balatonalmádi 16, Veszprém 25 km.

## Historio 
La unua mencio okazis en 1290 en formo *Kingus*. Dum dominado de turkoj kaj poste Küngös ne estis loĝata, nur en la 19-a jarcento.
En 1828 oni komputis en la vilaĝeto 307 loĝantojn.

Vilaĝservoj estas lernejo, infanĝardeno, biblioteko, interretejo, kuracejo, policano. Plejparto de la municipa administrado okazas en Csajág.

## Vidindaĵoj 
* kalvinana preĝejo
* kastelo

## Famuloj 
En Küngös naskiĝis ministro István Ries.

## Ĝemelkomunumo 
*  Stahnsdorf, Germanio

Kategorio:Vilaĝoj de Hungario
Kategorio:Vilaĝoj en departemento Veszprém
Balatonfőkajár

**Balatonfőkajár** estas vilaĝo kun titolo vinvilaĝo en Hungario, en regiono Meza Transdanubio, en departemento Veszprém, en Distrikto Balatonalmádi. La loknomo emfazas tion, ke la vilaĝo troviĝas ĉe kapo de Balatono.
eta|Kalvinana preĝejo en Balatonfőkajár
## Bazaj informoj
* Areo: 22&nbsp;km²
* Loĝantaro: 1460
* Poŝtkodo: 8164
* Telefonprefikso: 88

## Situo
Balatonfőkajár situas sur ebenaĵo, 4 km-ojn for de Balatono, laŭ flankovojoj, laŭ fervojo Veszprém-Lepsény. 

## Historio
Dum la romianoj estis tie vojo. La unua mencio devenis el 1050. Dum jarcento la kampoj apartenis al abatejo de Pannonhalma. La ekleziuloj komencis kulturi vinberojn. En 1242 la tataroj bruldetruis la vilaĝon, la loĝantoj rifuĝis al la proksima marĉo. La nova vilaĝo konstruiĝis ĝuste sur la neniigita marĉo. Dum la turkoj la vilaĝo restis viva. En 1873 18 da fiŝistoj mortis en la glacia Balatono. En 1944 la fronto daŭris longe, la Ruĝa Armeo devis okupi la vilaĝon 7-foje. Ĉiuj domoj ruiniĝis, estis multe da mortintoj, ankaŭ civiloj.

## Vidindaĵoj
* postbaroka Kalvinana preĝejo (Balatonfőkajár) de 1794 kun mezepoka origino
* muzeeto
* vico da vinkeloj 
## Gefiloj
*Moritz Dessauer, rabeno

## Ĝemelvilaĝo
*  Dolné Obdokovce, Slovakio

 
Kategorio:Vinvilaĝoj
Chatham-insularo

La **Chatham-insularo** [ĉetem], Esperantigite **Ĉathamo**, estas arkipelago kun du ĉefaj insuloj oriente de Nov-Zelando. Laŭ censo de 2001 ili havis 717 loĝantojn. Kulture la insularo apartenas al Polinezio, politike al Nov-Zelando.

## Historio 
La Chatham-insularo estis unue ekloĝata de polinezianoj alvenintaj ŝipe. Supozeble ili estis idoj de la maorioj el Nov-Zelando, sed alia teorio sugestas idecon de pli nordaj polineziaj insuloj.

Pro la izoliteco de la insularo formiĝis propra identeco; la praloĝantoj nomas sin moriorioj. Antaŭ la kontakto kun eŭropanoj ili konsistigis primitivan, paceman socion de ĉirkaŭ 2.000 loĝantoj.

La kontakto kun Eŭropo ekestis je la , je la alveno de velŝipo *HMS Chatham*, komandata de leŭtenanto William Broughton. Poste la insuloj iĝis bazo por ĉasado de balenoj kaj fokoj.

En 1835 la insulojn invadis ĉirkaŭ 500 maorioj, kiuj alvenis de Nov-Zelando sur du velŝipoj je la 19-a de novembro kaj la 24-a de decembro. Ili masakris la pliparton de la praloĝantaro, kiuj pro sia pacamo ne rezistis. La malmultaj postvivintoj formis miksitan socion kun la maoriaj invadintoj kaj la eŭrop-devenaj balen-ĉasistoj.

En 1842 la Chatham-insularo iĝis parto de Nov-Zelando, tiutempe kolonio de Britio.

En 1843 alvenis grupo da luteranaj misiistoj el Germanio.

## Geografio 
La insularo situas ĉirkaŭ , proksimume 800 km oriente de Nov-Zelando.

Loĝataj estas du insuloj: Chatham (Rehoku en la morioria, Wharekauri en la maoria) kaj Pitt-insulo (Rangiauria). La aliaj insuloj, kiaj Rangatira, formas natur-rezervejon. Plej malproksime de Chatham situas insuloj Forty-Fours (Motuhara), ĉirkaŭ 50 km oriente. Norde estas la tri *fratinoj* nome *Sisters* aŭ Rangitatahi.

La precipaj loĝlokoj estas Waitangi (ĉ. 200 loĝantoj), Te One, Kaingaroa, Owenga kaj Port Hutt. Waitangi havas malsanulejon kaj plurajn vendejojn; ĝi estas la ĉefa haveno. En la insularo ekzistas tri lernejoj, kiuj provizas ok jarojn da instruado.

La flughaveno, kun kurejo el batita tero, troviĝas ĉe Hapupu, norde en insulo Chatham. Kompanio *Air Chathams* ofertas regulajn servojn al tri nov-zelandaj urboj: Auckland, Wellington kaj Christchurch.

eta|Neoficiala flago de la insularo
Kvankam la insularo situas oriente de la internacia datlinio, ĝi havas la saman daton kiel cetera Nov-Zelando, okcidente de ĝi. Ĝia horo tamen antaŭas tiun de Nov-Zelando je 45 minutoj.

La (neoficiala) flago de la insularo prezentas (leviĝantan) sunon kaj la verdan formon de insulo Chatham sur blua fono (maro). La blanka makulo estas lago Te Wahanga.

## Naturo 
Pro la izoliteco de tiu insularo disvolviĝis en ĝi tre apartaj specioj de animaloj, ekzemple birdoj, kiel la Pareao aŭ Ĉathama kolombo, *Hemiphaga chathamensis*, la Ĉathama anaso, *Pachyanas chathamica*, la Ĉathama petrelo, *Pterodroma axillaris*, la Ĉathama ralo, *Cabalus modestus*, la Ĉathama tufkormorano, *Phalacrocorax onslowi*, la Ĉathama galinago, *Coenocorypha pusilla*, la Ĉatham-insulara kakariko, *Cyanoramphus forbesi*, aŭ la Diaforapterigo, diferencaj multfoje el similaj specioj de Novzelando.

Kategorio:Polinezio
Kategorio:Insularoj
Kategorio:Polinezianoj
Litér

**Litér** estas vilaĝo kaj municipo en Hungario, en regiono Meza Transdanubio, en departemento Veszprém, en Distrikto Balatonalmádi.
eta|maldekstre|Memordomo en Litér
eta|Lernejo (iam kastelo) en Litér

## Bazaj informoj 
* Areo: 13&nbsp;km²
* Loĝantaro: 2050
* Poŝtkodo: 8196
* Telefonprefikso: 88

## Geografio 
La vilaĝo situas sur malebenaĵo, laŭ ĉefvojo Veszprém-Balatonalmádi. Balatonfűzfő troviĝas 5, Veszprém (urbo) 9, Budapeŝto 102 km-oj.

## Historio 
Antaŭ la hungaroj romianoj loĝadis tie. La unua mencio devenis el 1082. Pro la montetoj la vilaĝo ne estas unueca, krome dum la historio diversaj vilaĝpartoj formiĝis. En 2001 krom la hungaroj vivis tie 10 da germanoj kaj 2 da ciganoj.

Vilaĝservoj estas lernejo, infanĝardeno, kulturdomo, kuracejo.

## Vidindaĵoj 
* Kalvinana preĝejo (Litér) el la 13-a jarcento
* kastelo, nun lernejo

Kategorio:Vilaĝoj de Hungario
Kategorio:Vilaĝoj en departemento Veszprém
Koeficiento

En matematiko, **koeficiento** estas konstanta multiplika faktoro de certa objekto. Ekzemple, en la esprimo *7x2*, la koeficiento de *x*2  estas 7.

La objekto kun koeficiento povas esti variablo, vektoro, funkcio kaj tiel plu. En iuj okazoj, la objektoj kaj la koeficientoj estas indeksataj same, kondukante al esprimoj similaj al:
:a_1 x_1 + a_2 x_2 + a_3 x_3 + \cdots 
kie *an* estas koeficiento de variablo *xn* por ĉiu *n* = 1, 2, 3, …

En polinomo *P(x)* de unu variablo *x*, la koeficiento de *xk* povas esti indeksita per *k*, donante la formon:

:P(x) = a_k x^k + \cdots + a_1 x^1 + a_0

La koeficiento *ak*, kie *k* estas la plej granda tia, ke *ak ≠ 0*,  nomiĝas la **gvida koeficiento** de *P* ĉar plej ofte polinomoj estas skribataj startante de la plej granda potenco de *x* kaj ĉar la valoro de tiu ĉi koeficiento ludas gvidan rolon en en determino de "algebra konduto" de la polinomo. Ekzemple, la gvida koeficiento de la polinomo

:\, 3x^4 + x^3 - 2x^2

estas 3.

La koeficientoj de polinomo ofte estas numerataj ankaŭ en la mala ordo:

:Q(x) = a_0 x^k + a_1 x^{k-1} + \cdots + a_{k-1} x^1 + a_k

tiam la gvida koeficiento de nenula polinomo *Q* ĉiam estas *a0*.

Gravaj koeficientoj en matematiko estas la simboloj de Newton, kiuj estas koeficientoj en la de la duvariabla polinomo duterma teoremo. Parto de ili povas esti trovita per la paskala triangulo.

## Lineara algebro 
En lineara algebro, la **konduka koeficiento** de linio de matrico estas la unua nenula elemento en la linio. Tiel, ekzemple, estu

:M = \begin{bmatrix}3 & -1 & 7 & 0 \\
0 & 4 & 6 & 3 \\
0 & 0 & 0 & 8 \\
0 & 0 & 0 & 0
\end{bmatrix}

La konduka koeficiento de la unua linio estas 3, la konduka koeficiento de la dua linio estas 4, la konduka koeficiento de la tria linio estas 8, kaj la lasta linio ne havas kondukan koeficienton.

## Fizikaj koeficientoj 
Iuj koeficientoj aperas en fiziko en formuloj, kiu donas valoron de unu fizika variablo per la alia. Ekzemple:

* *Koeficiento de varmeca ekspansio* (en varmodinamiko) (sendimensia) estas koeficiento ĉe la ŝanĝo de temperaturo en formulo por la ŝanĝo en de materiala amplekso.
* *Elektra rezistanco* estas koeficiento ĉe la elektra kurento en formulo por la elektra tensio sur rezistancilo.

## Vidu ankaŭ 
* Grado de polinomo

Kategorio:Polinomoj
Kategorio:Matematika terminologio
Kategorio:Algebro
Csajág

**Csajág** (ĉajAg) estas malgranda vilaĝeto kaj municipo en Hungario, en regiono Meza Transdanubio, en Veszprém (departemento), en subregiono de Balatonalmádi.

## Bazaj informoj 
* Areo: 
* Loĝantaro: 829
* Poŝtkodo: 8163
* Telefonprefikso: 88

## Situo 
Csajág situas sur ebenaĵo, 6 km-ojn for de Balatono, laŭ traira flankovojo, laŭ fervojoj Veszprém-Lepsény kaj Budapeŝto-Tapolca. Lepsény 9, Siófok 22, Veszprém 26 km-ojn for troviĝas.

## Historio 
Antaŭ la hungaroj romianoj loĝis tie. La unua mencio devenis el 1259 en formo *Chajagh*. Ekde 1771 funkcias lernejo en la vilaĝo. Ekde 1895 trajno faras kontakton kun la ceteraj komunumoj. Dum la 2-a mondmilito 63 domoj ruiniĝis dum la longa batalado.

Vilaĝservoj estas infanĝardeno, lernejo, sportejo, kuracejo, poŝto, kulturdomo kun biblioteko.

## Vidindaĵoj 
* kalvinana mezepoka preĝejo
* katolika preĝejo

## Famaj nomportantoj 
* Gábor Csajághy, kemiisto

## Referencoj 
## Fontoj 
* hompaĝo 

Kategorio:Vilaĝoj de Hungario
Kategorio:Vilaĝoj en departemento Veszprém
Flughaveno Stadskanaal

**Flughaveno Stadskanaal** estas flughaveno en Nederlando, kiu nur estas destinata por tre malpezaj flugmaŝinoj. La flughaveno situas apud la vilaĝeto Vledderveen (iom nordoriente de Stadskanaal) en Groningen. 

La flughaveneto ekestis en 1961 kaj tiam ricevis la nomon *luchtvaartterrein Onstwedde* (aviada tereno Onstwedde), laŭ la antaŭa komunumo Onstwedde. La celo estis ke ĝi estis uzata de la fabriko Philips en Stadskanaal gebruikt, sed tio ne estis profitodona. 

Post tio la komunumo Stadskanaal transprenis ĝin kaj la flughaveno portempe estis uzata de spruĉavioj. 

Depost 1981 la unuaj ultre malpezaj avioj flugis ekde la flughaveno kaj en 1993 la flughaveno estis privatigita kaj fariĝis propraĵo de la fondaĵo *Luchthaven Stadskanaal* (Flughaveno Stadskanaal). 

Je la 15-a de aprilo kaj 22-a de aprilo 2006 okazis du mortajn kraŝojn per ultre malpezaj avioj. La unua avio flugis kontraŭ hangaro ĉe kiu unu aviadisto mortis (kaj dua pasaĝero negrave vundiĝis) kaj la dua kraŝis post kolizio kun trenaĵo de reklama avio en loĝkvartalon, dum kiu la aviadisto mortis. Post tio la komunumo Stadskanaal decidis je la 24-a de aprilo 2006 fermi la flughavenon ĝis alia ordono. Je la 6-a de majo 2006 la flughaveno estis remalfermita. 

## Kurejoj
Flughaveno Stadskanaal disponas pri la sekva de/alteriĝejo:
* 06-24: 300 metroj (herbo, nur por ultre malpezaj avioj)
* ICAO-kodo: EHST
## Eksteraj ligiloj 
* Vliegveld Stadskanaal (nederlande)

koordinatoj: 

Stadskanaal
Štrbské Pleso

eta|maldekstra|250ra|Tatra domaro Štrbské Pleso
eta|250ra|maldekstra|Štrbské pleso kaj Štrbské Pleso
[eta|250ra|maldekstra|[Tramtransporto en Altaj Tatroj|Mallarĝtraka trajno ĉe stacidomo de Štrbské Pleso]]
**Štrbské Pleso** situas en Altaj Tatroj en Slovakio kaj enhavas komercajn kaj loĝajn konstrŭaĵojn ĉirkaŭ glaĉera lago Štrbské pleso (nomo de la lago enhavas minusklan "p") kaj relative malgranda artefarita lago Nové Štrbské pleso farita en 1900. Ĝi situas je proksimume 1346 metroj super la marnivelo. Ĝi havas proksimume 200 loĝantojn.

Štrbské Pleso komencis sian historion en 1872 kiam Jozef Szentiványi ("el S-ta Johano," 1817-1906, nobelulo el najbara vilaĝo Liptovský Ján, originale: Sv. Ján, "S-ta Johano") konstruis ĉasan loĝejon apud la lago Štrbské pleso.

Štrbské Pleso estas parto de komunumo de vilaĝo Štrba. Ĝi estis parto de komunumo Vysoké Tatry ekde 1947 ĝis 2007. Ĝi estis redonita al Štrba ja la 1-a de januaro 2008 laŭ decido de la supra tribunalo de la 14-a de aŭgusto de 2007.

Štrbské Pleso estas ligita per mallarĝtraka fervojo kun Poprad kaj per denta fervojo kun Štrba.

Štrbské Pleso estas skia kaj turisma ripozloko kaj enhavas multajn hotelojn.

## Eksteraj ligiloj 
* http://www.tatry.net  – mapo de Štrbské Pleso
* http://www.strba.sk  – oficiala retejo de Štrbské Pleso en paĝaro de Štrba
Wilanów

**Wilanów** estas administra parto de Varsovio. Ĝi situas inter: Mokotów, Wawer kaj Ursynów.  Konata kiel dua restadejo de polaj reĝoj.

## Historio
Ĝi malnove estis la sendependa urbo. Ĝi estis fondita de Johano la 3-a Sobieski, reĝo de Pollando. Simile kiel Ludoviko la 14-a, reĝo de Francio Sobieski fondis sian reĝan palacon apud ĉefurbo de Pollando- Varsovio. Tial la palaco de Wilanów estas nomata *Pola Versajlo*. 

La konstruado de palaco komenciĝis en 1677 jaro. Ĝi estis domo de multaj nobeluloj kaj princoj. Enfine Stanisław Kostka Potocki decidis krei tie muzeon en 1805 kaj prezenti lian artan kolekcion (ampleksantan verkojn ekzemple de Rembrandt aŭ Daniel Schultz). Tial la palaco fariĝis unu el plej malnovaj muzeoj en Eŭropo.

La palaco ampleksas ankaŭ sistemon de ĝardenoj de la franca stilo.

En Wilanów oni fondas nun modernan loĝejon por kelkmiloj da homoj.

eta|maldekstre

## Vidu ankaŭ
* Templo de Dia Providenco en Varsovio

## Referencoj 
## Eksteraj ligiloj 
* 

Kategorio:Administraj partoj de Varsovio
Phoenix (kosmosondilo)

[eta|Tuj post la descendo sur la [Marso (planedo)|Marso]]
eta|Glacio en tranĉaĵo
**Phoenix** (ebla Esperantigo ***Fenikso***) estas kosmosondilo, unua programero de la planed-esplora programo Mars Scout. Ĝi estis evoluigita el duonpreta descenda unuo de la marsesplora sondilo Mars Surveyor 2001. La ĉefa tasko de la sondilo estas esploro de eblaj kondiĉoj, signoj de la marsa vivo. La tuta kosto de la programo estas ĉirkaŭ 460 milionoj da USD.

La kosmosondilo estis lanĉita la 4-an de aŭgusto 2007 per raketo Delta–2 7925. Ĝi alvenis la 25-an de majo 2008 al Marso, kie ĝi sukcese descendis. La descenda unuo surmarsiĝis proksime al la norda marsa poluso, kie ĝi serĉas per robota brako surfacan kaj sub-surfacan glaciakvon. La ekziston de glacio jam malkovris, pruvis la orbita unuo Mars Odyssey. Alia tasko estas serĉo de vivsignoj.

## Fazoj de la surmarsiĝo 
* Alveno en la marsan atmosferon per rapido de 21&nbsp;000&nbsp;km/h, bremso per varmoŝildo ĝis alto de 12&nbsp;km
* Uzo de bremsaj paraŝutoj (ĉ. 7 minutojn), deĵeto de la varmoprotekta ŝildo en alto de 10&nbsp;km kaj disetendigo de la kruroj
* Disiĝo de la bremsa paraŝuto en alto de 1&nbsp;km, ekuzo de la bremsaj raketoj, malproksimiĝo de la paraŝuto, samtempe stabiligo de la sondilo
* Malrapidigo per 12 bremsaj raketoj, ĝis vertikala rapido de ĉirkaŭ 8&nbsp;km/h
* Surmarsiĝo (sur tri teleskopaj brakoj)
* 20-minuta atendo por sedimentiĝo de la kirlita polvo
* Malfermo de la sunĉeloj, plenigo (ŝargo) de la akumulatoroj
* Malfermo de la ĉefkamerao

Dum la descendo, la datenojn plusendis la sondilo *Mars Odyssey*, kiu orbitas ĉirkaŭ la Marso. Tio estis la unua sukcesa bremsa-raketa descendo ekde post 1976 sur la Marso.

## La sondilo 
eta|Arta bildigo de Phoenix
Mezuro de la sondilo:
* Diametro: 2,64 m
* Alto: 1,74 m
* Etendiĝo de la sunĉeloj: 3,6 m

Descenda unuo, preparita kaj testita por la programo *Mars Surveyor* de 2001

Mezuroj:
* Alto kun anteno: 2,2 m
* Etendiĝo de la sunĉeloj: 5,52 m
* Averaĝa diametro: 1,5 m
* Longo de la robota kruro: 2,35 m
* Maso: 664&nbsp;kg (ascendo), el kiu:
** 82&nbsp;kg ŝipuma parto,
** 110&nbsp;kg dorsa flanko,
** 62&nbsp;kg varmoŝildo,
** 410&nbsp;kg, mem la descenda unuo, kiu entenas 59&nbsp;kg da sciencaj iloj kaj 67&nbsp;kg da fuelo.

## Mezuriloj kun originala nomo 
* **Mars Descent Imager (MARDI):** fotas dum la descendo
* **Microscopy, Electrochemistry, and Conductivity Analyzer (MECA):** mikroskopo, elektrokemia kaj kondukta analizilo
* **Meteorological Station (MET):** meteologia stacio
* **Robotic Arm (RA):** robota kruro, longanta 2,35 m, povas fosi ĝis 0,5m
* **Robotic Arm Camera (RAC):** kamerao de la robota kruro, situanta rekte super la fosilo
* **Surface Stereoscopic Imager (SSI):** faras stereo- kaj panoramobildojn pri la surfaco; ligita al la anteno
* **Thermal and Evolved Gas Analyzer (TEGA):** termika gaz-analizilo, spektrometro (ardigas la rokaĵojn kaj analizas la gasojn)

Kategorio:Sondiloj de Marso
Eschenbach SG

**Eschenbach SG** estas komunumo en la elektodistrikto See-Gaster, Kantono Sankt-Galo, Svislando. Ĝi havis 5263 loĝantojn je la 31-a de decembro 2006.

## Geografio 
Eschenbach situas okcidente de la urbo Rapperswil-Jona kaj norde de Schmerikon. La komunumo konsistas el la kvin vilaĝoj **Bürg**, **Diemberg**, **Ermenswil**, **Lütschbach** kaj **Eschenbach**.

## Najbaraj komunumoj 
La komunumo Eschenbach limas en nordo al Wald (ZH), en sudoriento al Goldingen, en oriento al St. Gallenkappel, en sudoriento al Uznach, en sudsudoriento al Schmerikon, en sudokcidento al Rapperswil-Jona, kaj en nordokcidento al Rüti (ZH).

## Trafiko 
Tra Eschenbach pasas la kantona ĉefvojo n-ro 8 de Rapperswil-Jona tra Ricken-Pasejo al Sankt-Galo kaj la svisa aŭtovojo A53, al kiu la komunumo disponas pri propra alveturejo. Eschenbach estas atingebla per poŝtaŭtobuso ek de la stacidomo de Rapperswil-Jona en 15 minutoj.

## Vidindaĵoj 
Vidindaĵoj en Eschenbach estas ĝia baroka preĝejo kaj la Kapelo Sankta Familio de la familia fondumo Domeisen en Bürg.

## Historio 
Unua spuroj de homaj setlejoj estas restaĵoj el la epoko de la Hallstatt-kulturo. Inter Bürg kaj Neuhaus troviĝas ruino de kelta kaj romia kastelo. La unua skriba mencio de Eschenbach datiĝas el la jaro 775 en dokumento per kiu Cundlhoh kaj lia edzino Boazilane donacis siajn havaĵojn en la vilaĝo *Esghibach* al la Monaĥejo Sankt-Galo. Ĝis la 15-a jarcento Eschenbach estis kontrolita de la Grafoj de Togenburgo. En la jaro 1444 la zurikanoj dum la Malnova Zurika Milito bruligis la vilaĝon. Ekde la jaro 1469 ĝis la fondiĝo de la Helveta Respubliko en la jaro 1798 Eschenbach estis sub la regado de la Svisa Ĵurkomunumo nome de Ŝvico kaj Glaruso. Dum la Helveta Respubliko ĝi apartenis al la Kantono Linth kaj ek de 1803 ĝi apartenas al la tiam fondita Kantono Sankt-Galo.

## Eksteraj ligiloj 
* Oficiala retejo de la komunumo Eschenbach SG

## Bildoj 

Dosiero:2012-06-24-See-Gaster (Foto Dietrich Michael Weidmann) 075.JPG|Preĝejo de Eschenbach
Dosiero:2012-06-24-See-Gaster (Foto Dietrich Michael Weidmann) 076.JPG|Interno de la baroka preĝejo de Eschenbach
Dosiero:2012-06-24-See-Gaster (Foto Dietrich Michael Weidmann) 085.JPG|Bürg kun la Kapelo Sankta Familio
Dosiero:2012-06-24-See-Gaster (Foto Dietrich Michael Weidmann) 096.JPG|Plafonaj freskoj de la Kapelo Sankta Familio en Bürg
Millennium Bridge (Londono)

La ***Millennium Bridge*** (miljaro ponto) estas ponto por piedirantoj finkonstruita la 10-an de junio 2000. Ĝi trairas la riveron Tamizon en Londono kaj estas nuntempe turisma vidindaĵo. Ĝi famas pro siaj mirindaj ŝanceliĝoj. Ĝi ligas **Katedralon Sanktan Paŭlon** kun la '*Muzeo de Moderna Arto *Tate**'. Ĉefa arkitekto de la ponto estas Norman Foster.

300ra|eta|maldekstra|

Kategorio:Pontoj de Londono
Kategorio:Tamizo
Kategorio:2000 en Britio
Kategorio:Konstruaĵoj finitaj en 2000
Janusz Onyszkiewicz

**Janusz Adam ONYSZKIEWICZ** [januŝ oniŝkjeviĉ] (naskiĝis 18-an de decembro 1937 en Lvovo).eta|200px|Janusz Onyszkiewicz (2008)
## Biografio 
### Politika agado 
Li estas pola politikisto, matematikisto, alpisto kaj speleologo. Li estis pola ministro de nacia defendo (1992-1993 kaj 1997-2000), deputito de pola Sejmo de 10-a, 1-a, 2-a kaj 3-a periodo.

Ekde 2004 ĝis 2009 deputito (MEP) de Eŭropa Parlamento, ekde 2007 ĝis 2009 prezidanto de Komisiono de Eksterlandaj Aferoj de Eŭropa Parlamento. Kiel membro de Alianco de Liberaluloj kaj Demokratoj por Eŭropo de 2004 ĝis 2007 li estis Vicprezidanto de Eŭropa Parlamento.

Janusz Onyszkiewicz ekde  ĝis  estis prezidanto de pola Demokrata Partio - demokratoj.pl. Lia sekvantino estas Brygida Kuźniak.

## Janusz Onyszkiewicz kaj Esperanto 
border|maldekstra|40px
Li aliĝis partopreni la lingvan debaton "La Lingva Egaleco en Internaciaj Rilatoj" en la hotelo "Victoria" en Varsovio (la 26an de septembro 2004) organizitan de la japana mecenato Etsuo Miyoshi kun helpo de Eduardo Kozyra por la polaj deputitoj (MEP) okaze de Eŭropa Tago de Lingvoj - sed lastmomente lin anstataŭis lia asistanto.

## Eksteraj ligiloj 
* Oficiala retpaĝo de Janusz Onyszkiewicz  (pl)
* Janusz Onyszkiewicz ĉe la paĝo de Eŭropa Parlamento  (oficialaj lingvoj de Eŭropa Unio)

Kategorio:Polaj politikistoj
Kategorio:Membroj de la Eŭropa Parlamento
Kategorio:Liberaluloj
Vandaoj

La **vandaoj** estas etno kun aparta lingvo, kiu loĝas en sudokcidenta Tanzanio. En 1987 la vandaoj estis taksitaj 24.000 homoj, dum en 1931 ili estis nur 5.745, en 1948 7.677 kaj en 1957 9.477. [Fipa and Related Peoples]http://www.ethnologue.com/show_language.asp?code=wbh.

## Lingvo 
La lingvisto Lechaptois engrupigas la vandaan lingvon (CiWanda) kune kun *Fipa, Lungu, Nyamwanga, Pimbwe* kaj *Kuulwe* kiel dialektojn de unu lingvo.

## Fontoj 
* Bauer, Andreus. (Raising the Flag of War) 
* Willis, Roy G. (Fipa and Related Peoples) 'Ethnogaphic Survey of Africa'

Vandaoj
Vandaoj
Amĉit

**Amĉit** estas grava maronitisma ejo, apudmara urbo en Libano ĉirkaŭ 40&nbsp;km norde de Bejruto kaj ĉirkaŭ 1,5&nbsp;km norde de Biblos. Oni trovas multajn preĝejojn en Amĉit.

## Demografio
Amĉit havas ĉirkaŭ 25 000 loĝantojn. La plej granda parto de la loĝantaroj estas kristanoj, krome estas eta ŝijaisma komunumo.

## Ekonomio
Amĉit estas konata pro siaj tradiciaj skatoloj el palmaj folioj. Olivoj kaj citronoj fariĝas la plej grava arbo kaj planto de la urbo.

## Personalitoj
La 15-a prezidento de Libano Michel Sulaiman naskiĝis en tiu ĉi urbo.

Kategorio:Urboj de Libano
Szentkirályszabadja

**Szentkirályszabadja** [sentkirAjsabadja] estas vilaĝo en Hungario, en regiono Meza Transdanubio, en departemento Veszprém, en Distrikto Veszprém. Szentkirály signifas: sankta reĝo.
eta|maldekstre|Aerfoto pri Szentkirályszabadja

## Bazaj informoj 
* Areo: 22&nbsp;km²
* Loĝantaro: 2120
* Poŝtkodo: 8225
* Telefonprefikso: 88

## Situo 
Szentkirályszabadja situas laŭ traira flankovojo inter Veszprém (urbo) kaj Balatonalmádi, kiuj troviĝas po 5 km-ojn for.

## Historio 
La vilaĝo estis loĝata jam dum la neolitiko kaj bronzepoko. Antaŭ la hungaroj romianoj loĝis tie. La unua mencio devenis el 1082 en formo *Libera villa S. Regis*. Dum la 2-a mondmilito la germanoj konstruis militan flughavenon, kie laboris poeto Miklós Radnóti. Nun helikopteroj uzas la flughavenon.

Vilaĝservo estas lernejo.

## Famuloj 
En Szentkirályszabadja naskiĝis kalvinana episkopo Gábor Antal.

## Vidindaĵoj 
* memormuzeo pri Radnóti
* kastelo de Tallián, nun lernejo
* katolika Preĝejo Stefano la 1-a (Szentkirályszabadja)
* kalvinana preĝejo
* puto, kie onidire trinkis ĉevalo de Stefano la 1-a (Hungario)

## Komunumoj pri Stefano la 1-a (Hungario) en Hungara reĝlando 
Ili manifestis kunlaboradon en 1997 en Szentkirályszabadja.